*Diary of a Sergeant* (1945).
**Harold John Russell**, nado en North Sydney (Nova Escocia) o 14 de xaneiro de 1914 e finado en Needham (Massachusetts) o 29 de xaneiro de 2002, foi un veterano canadense-estadounidense da segunda guerra mundial que, como actor afeccionado gañou dous Oscar.

Traxectoria
-----------

Nado no Canadá, mudouse coa súa familia a Massachusetts en 1933. Profundamente afectado polo ataque a Pearl Harbor, alistouse no exército estadounidense o día seguinte.

Sendo instrutor do exército, o 6 de xuño de 1944 estouroulle un explosivo que estaba manexando mentres realizaba un filme de adestramento. Como resultado perdeu as dúas mans e colocáronlle dous ganchos prostéticos. Tras recuperarse, mentres estudaba na Universidade de Boston apareceu nun filme militar titulado *Diary of a Sergeant* sobre a rehabilitación dos veteranos de guerra. Cando o director William Wyler viu a Russell no filme contratouno para *Os mellores anos da nosa vida* con Fredric March e Dana Andrews.

Polo seu papel, Russell gañou o Oscar ao mellor actor secundario en 1947. Na mesma cerimonia recibira un Oscar honorífico por "traer esperanza e carraxe aos seus compañeiros veteranos". O premio especial fora creado porque a Academia quería recoñecer a Russell, actor non profesional, pero consideraba que tiña poucas posibilidades de gañar na súa categoría competitiva. É a única ocasión en que unha persoa gañou dous Oscar pola mesma interpretación.

Trala rodaxe do filme, Wyler dixo a Russell que volvese aos estudos, porque "non había moitos papeis para actores sen mans". Finalmente graduouse en finanzas en 1949.

Tan só apareceu en dous filmes máis, *Inside Moves* en 1980 e *Dogtown* en 1997. Tamén apareceu nun episodio das series *Trapper John, M.D.* en 1981 e *China Beach* en 1989.

En 1992, necesitado de diñeiro para os gastos médicos da súa muller vendeu o seu Oscar ao mellor actor secundario nunha poxa en Nova York. Comprouno un coleccionista privado por 60.500 dólares. Russell defendeu a súa acción dicindo que "a saúde da miña muller é moito máis importante cás razóns sentimentais. O filme estará aí, aínda que o Oscar non estea."

Filmografía
-----------

| Ano | Filme |
| --- | --- |
| 1946 | *Os mellores anos da nosa vida* |
| 1980 | *Inside Moves* |
| 1981 | *Trapper John, M.D.* |
| 1989 | *China Beach* |
| 1997 | *Dogtown* |

Notas
-----

1. ↑  New York Times (ed.). "Harold Russell Dies at 88; Veteran and Oscar Winner".
2. ↑  "Bringing hope and courage to his fellow veterans."
3. ↑  Bergan, Ronald (6 de febreiro de 2002). "Harold Russell; Brave actor whose artificial hands helped him win two Oscars". *The Guardian*. Consultado o 5 de febreiro de 2008.

Véxase tamén
------------

### Ligazóns externas

* 

* Harold Russell na IMDb *(en inglés)*.

|  |  |
| --- | --- |
| Control de autoridades | 
* Wd: Q457279
* WorldCat
* VIAF: 55458221
* Allmovie: p62220
* AlloCiné: 71286
* BIBSYS: 90747997
* BNB: ID
* EBID: ID
* FAST: 64716
* GND: 126877718
* IMDb: nm0751174
* ISNI: 0000000055420142
* LCCN: n80156023
* NNDB: 000063932
* NTA: 067750524
* OL: OL1657269A
* Rotten Tomatoes: harold\_russell
* TMDb: 13580
* TVcom: harold-russell
* WikiTree: Russell-16312

 |